ΚΑΝΟΝΙΣΜΟΣ (ΕΟΚ) αριθ. 869/93 ΤΗΣ ΕΠΙΤΡΟΠΗΣ της 14ης Απριλίου 1993 για τον καθορισμό, για την περίοδο εμπορίας 1992/93, της ειδικής εισφοράς που εφαρμόζεται στις εισαγωγές ελαιολάδου καταγωγής Τυνησίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

το συμπληρωματικό πρωτόκολλο της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Τυνησιακής Δημοκρατίας (1), που υπογράφηκε στις 26 Μαΐου 1987, και ιδίως το άρθρο 4 παράγραφος 1,

Εκτιμώντας:

ότι οι διατάξεις του άρθρου 4 παράγραφος 1 του πρωτοκόλλου αυτού, όπως παρατάθηκε από τη συμφωνία με τη μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Τυνησιακής Δημοκρατίας (2), που υπογράφηκε στις 25 Φεβρουαρίου 1991, προβλέπουν την είσπραξη ειδικής εισφοράς για κάθε περίοδο, κατά τη διάρκεια της περιόδου που περιλαμβάνεται μεταξύ της ημερομηνίας ενάρξεως ισχύος του εν λόγω πρωτοκόλλου και της 31ης Δεκεμβρίου 1993, και εντός ανωτάτου ορίου για ποσότητα 46 000 τόνων μη επεξεργασμένου ελαιολάδου των κωδικών ΣΟ 1509 10 10 και 1059 10 90 το οποίο έχει μεταφερθεί απευθείας από τη χώρα αυτή στην Κοινότητα- ότι η εισφορά αυτή ισούται με τη διαφορά μεταξύ της τιμής κατωφλίου και της τιμής ελεύθερο στα σύνορα- ότι θα πρέπει να καθορισθεί αυτή η τιμή ελεύθερο στα σύνορα με τα κριτήρια που προβλέπονται στο άρθρο 4 παράγραφος 2 του πρωτοκόλλου, και να καθορισθεί το επίπεδο της ειδικής εισφοράς-

ότι μεριμνώντας για την απλούστευση της διοικητικής διαχείρισης πρέπει να εφαρμοστεί το μέτρο αυτό στα πλαίσια του καθεστώτος των συναλλαγών όπως προβλέπεται από τον κανονισμό (ΕΟΚ) αριθ. 136/66 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 2046/92 (4)- ότι πρέπει ιδίως να εκφράζεται η τιμή ελεύθερο στα σύνορα και η εισφορά σε ποσό που θα μετατρέπεται χρησιμοποιώντας τη γεωργική ισοτιμία-

ότι θα πρέπει να προβλεφθεί ότι η τιμή ελεύθερο στα σύνορα και η εισφορά μπορούν να τροποποιηθούν μόνο σε περίπτωση αισθητής διακυμάνσεως των στοιχείων υπολογισμού-

ότι η Επιτροπή Διαχειρίσεως Λιπαρών Ουσιών δεν διατύπωσε γνώμη στην προθεσμία που όρισε ο πρόεδρος της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η τιμή ελεύθερο στα σύνορα που αναφέρεται στο άρθρο 4 παράγραφος 1 του συμπληρωματικού πρωτοκόλλου στη συμφωνία συνεργασίας μεταξύ της Ευρωπαϊκής Οικονομικής Κοινότητας και της Τυνησιακής Δημοκρατίας καθορίζεται σε 179,31 Ecu ανά 100 χιλιόγραμμα.

Η εισφορά που αναφέρεται στο άρθρο 4 παράγραφος 1 του ιδίου πρωτοκόλλου καθορίζεται σε 8,66 Ecu ανά 100 χιλιόγραμμα.

Άρθρο 2

Τα ποσά αυτά τροποποιούνται σε περίπτωση αισθητών διακυμάνσεων των στοιχείων υπολογισμού που λαμβάνονται υπόψη βάσει του άρθρου 4 του συμπληρωματικού πρωτοκόλλου.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Απριλίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 297 της 21. 10. 1987, σ. 36.

(2) ΕΕ αριθ. L 56 της 2. 3. 1991, σ. 22.

(3) ΕΕ αριθ. 172 της 30. 9. 1966, σ. 3025/66.

(4) ΕΕ αριθ. L 215 της 30. 7. 1992, σ. 1.